Vrouerugbywêreldbeker 2021

Die **Vrouerugbywêreldbeker 2021** (Engels: *2021 Women’s Rugby World Cup*) is van 8 Oktober tot 12 November 2022 in Nieu-Seeland beslis. Dit was die negende vrouerugbywêreldbekertoernooi van die vierjaarlikse vrouerugbywêreldkampioenskap en die sewende wat deur Wêreldrugby aangebied is. Oorspronklik sou die toernooi in 2021 gehou word, maar dit moes vanweë die wêreldwye Covid-19-pandemie met een jaar uitgestel word. Nogtans is dit as die Vrouerugbywêreldbeker vir 2021 geag. Dit was die eerste toernooi wat in die Suidelike Halfrond aangebied is. Saam met die Vrouekrieketwêreldbeker 2022 en die Vrouesokkerwêreldbeker 2023 (saam met Australië) was dit een van drie vername vrouewêreldbekertoernooie wat Nieu-Seeland binne drie jaar aangebied het; al drie behoort tot die gewildste en suksesvolste vrouesportsoorte in dié land.

duimnael|links|upright|Die trofee waarom meegeding is
Twaalf nasionale vrouerugbyspanne het aan die Vrouerugbywêreldbeker 2021 deelgeneem: Australië, Engeland, Fidji, Frankryk, Italië, Japan, Kanada, Nieu-Seeland, Skotland, Suid-Afrika, die Verenigde State en Wallis. Tydens die Vrouerugbywêreldbeker 2021 is 26 wedstryde gespeel, waaronder 18 tydens die groepfase en agt tydens die uitklopfase, insluitende die eindstryd. Die spanne is in drie groepe van vier elk verdeel, waarvan elke span een keer teen al die ander spanne in die groep gespeel het. Die agt beste spanne van die groepfase het hierna gekwalifiseer vir die kwarteindrondte. Dit was die laaste vrouerugbywêreldbekertoernooi waaraan twaalf nasionale spanne deelgeneem het, nadat die aantal nasionale spanne vir die Vrouerugbywêreldbeker 2025 na 16 verhoog is.

Nieu-Seeland het die eindstryd op Edenpark in Auckland teen Engeland met 34–31 gewen en sodoende sy sesde vrouerugbywêreldbekertitel ingepalm. Frankryk het in die derde en Kanada in die vierde plek geëindig.

## Toewysing 
Op 14 November 2018 het die wêreldbeheerliggaam Wêreldrugby die Vrouerugbywêreldbeker 2021 aan Nieu-Seeland toegewys. Die enigste ander kandidaatland was Australië. Daarmee het dit die eerste vrouerugbywêreldbekertoernooi geword wat in die Suidelike Halfrond aangebied is.

Die Vrouerugbywêreldbeker 2021 was saam met die Vrouekrieketwêreldbeker 2022 en die Vrouesokkerwêreldbeker 2023 (saam met Australië) een van drie vername vrouewêreldbekertoernooie wat Nieu-Seeland binne drie jaar aangebied het; al drie behoort tot die gewildste en suksesvolste vrouesportsoorte in dié land. Nadat beide die Vrouerugbywêreldbeker en die Vrouekrieketwêreldbeker weens die wêreldwye Covid-19-pandemie met een jaar uitgestel moes word, is al drie die toernooie binne een-en-'n-half jaar beslis. Gevolglik is beide die Vrouerugby- en die Vrouekrieketwêreldbeker in dieselfde jaar in Nieu-Seeland gehou.

## Deelnemers 
duimnael|Grafiek van die kwalifiseringsproses vir die Vrouerugbywêreldbeker 2021
Twaalf nasionale vrouerugbyspanne het aan die Vrouerugbywêreldbeker 2021 deelgeneem. Die sewe beste spanne van die Vrouerugbywêreldbeker 2017 – Australië, Engeland, Frankryk, Kanada, Nieu-Seeland, die Verenigde State en Wallis – het almal regstreeks gekwalifiseer. Die oorblywende vyf plekke is tydens plaaslike kwalifiserings in Afrika, Asië, Europa, Oseanië en ’n internasionale uitspeelrondte beslis.

Op 17 Augustus 2019 het Suid-Afrika die Afrikakampioenskap 2021 gewen en sodoende vir die hooftoernooi gekwalifiseer. Vanweë beide Australië en Nieu-Seeland se regstreekse kwalifisering het Oseanië vir die eerste keer oor sy eie kwalifiseringsplek beskik wat in November 2019 Fidji bespreek het, gelyk aan sy eerste deelname ooit. In September 2021 het Italië die Europese plek bespreek. Die verdere kwalifiseringsproses is erg deur die die wêreldwye Covid-19-pandemie ontwrig. Gevolglik kon die Asiatiese Vrouerugbykampioenskap 2021 nie beslis word nie en Japan het weens sy plek op Wêreldrugby se ranglys vir die toernooi gekwalifiseer. In Februarie 2022 het Skotland die laaste oorblywende plek bespreek.

duimnael|400px|Spanne wat aan die Vrouerugbywêreldbeker 2021 deelgeneem het:

## Stadions 
Al die wedstryde is op die Nieu-Seelandse Noordeiland gehou. In Auckland is Edenpark en The Trusts Arena asook in Whangarei Okarapark gebruik.

## Formaat 
Die Vrouerugbywêreldbeker 2021 is oor 36 dae tussen twaalf verskillende spanne oor 26 wedstryde beslis. Dit het op 8 Oktober 2022 op die Aucklandse Edenpark met die openingswedstryd tussen die gasvroue Nieu-Seeland en Australië afgeskop. Die toernooi het geëindig op 12 November by dieselfde stadion met die eindstryd tussen Engeland en Nieu-Seeland, waartydens die Black Ferns die trofee verdedig het.

### Kalender 
Die volgende tabel dui die Vrouerugbywêreldbeker 2021 se daaglikse program aan. ’n Pers blokkie dui op wedstryde tydens die groepfase, ’n groen blokkie op wedstryde tydens die uitklopfase, ’n blou blokkie op die bronseindstryd en ’n geel blokkie op die eindstryd.

|

|}

### Groepe 
Die eerste rondte, of die groepfase, het twaalf spanne bevat wat in drie groepe van vier spanne verdeel is. Die loting vir die groepfase, waar die twaalf deelnemers in vier groepe verdeel is na aanleiding van hul posisie op die Wêreldrugby-ranglys (soos op 1 Januarie 2020, voor die begin van die wêreldwye Covid-19-pandemie), het op 20 November 2020 in die Aucklandse SkyCity Theatre plaasgevind. Vir die eerste keer in die vrouerugbywêreldbekergeskiedenis was die loting nie gebaseer op die prestasie tydens die vorige toernooi nie.

* **Groep 1:** Die drie beste regstreekse kwalifiseerders (1–3)
* **Groep 2:** Die drie naasbeste regstreekse kwalifiseerders (4–6)
* **Groep 3:** Die sewende regstreekse kwalifiseerder, Europa 1 en Afrika 1
* **Groep 4:** Asië 1, Oseanië 1 en die uitspeelwedstrydwenner

Die groepe vir die loting op 20 November 2020 is soos volg (in hakies is die ranglysplasing vóór die loting):

Ná die loting op 20 November 2020 lyk die groepe soos volg:

### Groepfase 
Die negende Vrouerugbywêreldbekertoernooi is deur twaalf nasionale vrouerugbyspanne beslis. Vir die groepfase is die twaalf deelnemende spanne in vier groepe van drie elk verdeel; elke span het een wedstryd teen elk van die ander spanne in dieselfde groep gespeel, dus het elke span drie wedstryde in die groepfase gespeel.

Klassifisering binne elke groep was gegrond op die volgende puntestelsel:
* Vier wedstrydpunte vir ’n oorwinning;
* Twee vir ’n gelykop;
* geen vir ’n nederlaag;
* Een bonuspunt vir die druk van vier of meer drieë, of ’n nederlaag met sewe punte of minder.

Aan die einde van die groepfase is die spanne gerangskik van die eerste na die vierde posisie, gegrond op versamelde wedstrydpunte, met die agt beste spanne van die groepfase wat na die kwarteindrondte deurgedring het.

### Uitklopfase 
Van die begin van dié fase af het die toernooi ’n uitklopformaat aangeneem wat uit agt wedstryde bestaan het: vier kwarteindstryde, twee halfeindstryde, ’n derdeplekwedstryd en die eindstryd.

Die agt beste spanne van die groepfase het na die uitklopfase deurgedring. Die beste span van die groepfase het teen die voorlaaste span te staan gekom, die naasbeste teen die derde laaste span, ens.

Die uitklopfase het met die kwarteindrondte begin. Elke wedstryd in die uitklopfase moes met ’n oorwinning vir een van die spanne eindig. As daar ná tagtig minute van gewone spel ’n gelykopuitslag was, is daar verder gespeel om te bepaal wie die wenner is. Aanvanklik is daar twee periodes van ekstra tyd gespeel, tien minute in elke rigting: as daar dan steeds geen wenner was nie, is daar vir tien minute gespeel in ’n uitklopformaat, waar die eerste span wat daarin geslaag het om punte aan te teken, gewen het. As daar steeds nie ’n wenner was ná 110 minute nie is die wenner bepaal deur ’n stelskopkompetisie.

### 2021-effek op 2025-kwalifisering 
Die vier beste spanne van die toernooi het regstreeks vir die volgende Vrouerugbywêreldbeker 2025 in Engeland gekwalifiseer. Hulle was Engeland, Frankryk, Kanada en Nieu-Seeland.

## Betrokkenes 
### Wedstrydbeamptes 
Op 26 Mei 2022 het die wêreldbeheerliggaam die wedstrydbeamptes aangekondig. ’n Paneel van nege skeidsregters, vyf lynregters en vier televisieskeidsregters is vir die toernooi gebruik.

; Skeidsregters
*  Aimee Barrett-Theron (Suid-Afrika)
*  Maggie Cogger-Orr (Nieu-Seeland)
*  Sara Cox (Engeland)
*  Hollie Davidson (Skotland)
*  Aurélie Groizeleau (Frankryk)
*  Lauren Jenner (Nieu-Seeland)
*  Amber McLachlan (Australië)
*  Clara Munarini (Italië)
*  Joy Neville (Ierland)

; Lynregters
*  Maria Beatrice Benvenuti (Italië)
*  Doriane Domenjo (Frankryk)
*  Tyler Miller (Australië)
*  Kat Roche (Verenigde State)
*  Julianne Zussman (Kanada)

; Televisieskeidsregters
*  Chris Assmus (Kanada)
*  Lee Jeffrey (Nieu-Seeland)
*  Ian Tempest (Engeland)
*  Ben Whitehouse (Wallis)

## Wedstryde 
Die wedstryde is in twee fases opgedeel, naamlik die groep- en die uitklopfase.

### Groepfase 
Twaalf spanne het aan die groepfase deelgeneem. Die agt beste spanne van die groepfase het na die uitklopfase deurgedring.

#### Groep A 
#### Groep B 
#### Groep C 
### Uitklopfase 
[duimnael|Ontvangs van die [Black Ferns by die Parlementsgebou nadat hulle in 2021 as die wêreldkampioen gekroon is]]

#### Kwarteindrondte 
#### Halfeindrondte 
#### Bronseindstryd 
#### Eindstryd 

## Statistiek 
### Finale puntestand 
Hierdie tabel toon die finale puntestand van al twaalf deelnemende nasionale vrouerugbyspanne in die Vrouerugbywêreldbeker 2021.

duimnael|400px|Uitslag van die Vrouerugbywêreldbeker 2021:

### Meeste punte en drieë 
| Meeste drieë gedruk:

|}

## Sien ook 
## Verwysings 
## Eksterne skakels 
*  Amptelike Vrouerugbywêreldbekerwebwerf